
Nr.685/24.02.2026 


REFERAT DE SPECIALITATE
la proiectul de hotărâre privind înființarea Serviciului public de gestionare a câinilor fără stăpân în cadrul UAT Comuna Racovița, județul Timiș


În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, având în vedere responsabilitățile ce îmi revin în domeniul coordonării compartimentelor din aparatul de specialitate al primarului și al întocmirii raportului de specialitate pentru proiectele de hotărâri inițiate,
Examinând:
· referatul Primarului Comunei Racovița, înregistrat la nr.686/24.02.2026 privind necesitatea înființării Serviciului public de gestionare a câinilor fără stăpân;
· cadrul legal aplicabil activităților de capturare, transport, adăpostire, evidență și îngrijire a câinilor fără stăpân, respectiv O.U.G. nr. 155/2001, H.G. nr. 1059/2013, Legea nr. 205/2004 privind protecția animalelor;
· situațiile semnalate de cetățeni și constatările din teren, care indică necesitatea reglementării unitare a gestionării câinilor fără stăpân la nivelul comunei;
· Studiul de oportunitate anexat proiectului de hotărâre;
Constat că: înființarea Serviciului public de gestionare a câinilor fără stăpân este oportună și necesară pentru:
· asigurarea unui cadru legal și organizatoric unitar în domeniu;
· protejarea sănătății publice și a siguranței cetățenilor;
· prevenirea abandonului și respectarea normelor de protecție a animalelor;
· îndeplinirea obligațiilor legale ale UAT Comuna Racovița privind gestionarea câinilor fără stăpân.
În consecință, susțin proiectul de hotărâre privind înființarea Serviciului public de gestionare a câinilor fără stăpân în cadrul UAT Comuna Racovița, județul Timiș, și propun adoptarea acestuia în forma prezentată.
Alăturat anexez:
– Referatul de aprobare al Primarului;
– Studiul de oportunitate;
– Regulamentul de organizare și funcționare;
– Proiectul de hotărâre.


VICEPRIMAR,
Biban Mircea-Alexandru

